Ukraina va Peruda koronavirusga chalinganlar soni 1 milliondan oshdi

Jons Hopkins universiteti (AQSh) ma’lumotlariga ko‘ra, dunyo bo‘ylab hozirgacha 78 704 434 kishi koronavirus bilan kasallangan. Bu haqda “TVS” xabar bermoqda.

Buning oqibatida vafot etganlar soni 1,73 milliondan ortiq. 53 million nafar bemor esa COVID-19’dan to‘liq tuzalgan. Bu dunyo aholisining 1 foizdan ortiq qismi koronavirus bilan kasallanganini anglatadi.
 Yer aholisining har yuzinchisi koronavirusga chalingan
So‘nggi ma’lumotlarga ko‘ra, Ukraina va Peru mamlakatlarida ham koronavirus yuqtirganlar soni bir milliondan oshgan. Eng ko‘p bemorlar AQSh (18,4 million nafar), Hindiston (10,1 million) va Braziliyada (7,3 million) qayd etilgan.
COVID-19 bilan kasallanganlar soni bir milliondan oshgan davlatlar ro‘yxatini Rossiya (2,9 million), Fransiya (2,5 million), Buyuk Britaniya (2,1 million), Turkiya (2 million), Italiya (1,9 million), Ispaniya (1,8 million), Germaniya (1,6 million), Argentina (1,5 million), Kolumbiya (1,5 million), Meksika (1,3 million), Polsha (1,2 million) va Eron (1,1 million) kabi davlatlar to‘ldirib turibdi.